
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 1988 

8 Νοεμβρίου 1999 


ΑΠΟΦΑΣΕΙΣ 

Αριθ. 34040 

Κατάρτιση προγράμματος απόκτησης εργασιακής εμπει¬ 
ρίας ανέργων αποφοίτων επαγγελματικής εκπαίδευσης 
(3ΤΑΘΕ 3) και σύστημα υλοποίησης, διαχείρισης, παρα¬ 
κολούθησης, αξιολόγησης και ελέγχου του προγράμμα¬ 
τος αυτού. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 212/69 «Περί Οργανώσεως και Δι- 
οικήσεωςτου Ο.Α.Ε.Δ.». 

2. Τις διατάξεις του νόμου 2434/96 (ΦΕΚ188/Α796) «Μέτρα 
πολιτικής για την απασχόληση και την επαγγελματική εκπαί¬ 
δευση και κατάρτιση και άλλες διατάξεις». 

3. Τις διατάξεις του άρθρου 18 παρ. 3 και 4 του Ν. 2224/94 
«Ρυθμίσεις θεμάτων εργασίας, συνδικαλιστικών δικαιωμά¬ 
των κ.λπ.» (ΦΕΚ 112/Α). 

4. Τους κανονισμούς (Ε.Ο.Κ.) 2081/93, 2082/93, 1681/94, 
2988/95 και 2185/96 του Συμβουλίου. 

5. Την Απόφαση της Επιτροπής της Ευρωπαϊκής Ένωσης 
(Ε.Ε.) με αριθμό 0(94) 1716της 13.7.1993 σχετικά με την κα¬ 
τάρτιση του Κ.Π.Σ. 1994-1999 «Για την ανάπτυξη και την 
Διαρθρωτική Π ροσαρμογή της Ελλάδος». 

6. Την Απόφαση της Επιτροπής της Ευρωπαϊκής Ένωσης 
(Ε.Ε.) με αριθμό 0(94) 1421 της 29.7.1994 σχετικά με την έ¬ 
γκριση του Επιχειρησιακού Προγράμματος «Συνεχιζόμενη 
Κατάρτιση και Προώθηση της Απασχόλησης» που εντάσσο¬ 
νται στο Β' Κ.Π.Σ. 

7. Τις διατάξεις του άρθρου 20 του Ν. 2639/98 «Ρύθμιση ερ¬ 
γασιακών σχέσεων, σύσταση Σώματος Επιθεώρησης Εργα¬ 
σίας και άλλες διατάξεις» (ΦΕΚ 205/Α798). 

8. Την αναγκαιότητα παρέμβασης του Ο.Α.Ε.Δ. στην αγο¬ 
ρά εργασίας για την απόκτηση πρακτικής εμπειρίας ανέργων 
νέων και νεοεισερχόμενων στην αγορά εργασίας. 

9. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπολο¬ 
γισμού. 

10. Την ισχύουσα Εθνική Νομοθεσία που αφορά στην υ¬ 
λοποίηση και διαχείριση προγραμμάτων. 

11. Την ισχύουσα Φορολογική Νομοθεσία και ιδίως το νο¬ 
μότυπο των φορολογικών στοιχείων και παραστατικών. 

12. Την ανάγκη δημιουργίας συστήματος διαχείρισης, πα¬ 
ρακολούθησης, αξιολόγησης, ελέγχου και εξειδίκευσης των 
ενεργειών του προγράμματος για την απόκτηση εργασιακής 
εμπειρίας ανέργων. 

13. Την 2547/26.10.99 Απόφαση του Δ.Σ. του Ο.Α.Ε.Δ., α¬ 
ποφασίζουμε: 


Άρθρο 1 

ΣΚΟΠΟΣ ΤΟΥ ΠΡΟΓΡΑΜΜΑΤΟΣ - 

ΠΕΡΙΓΡΑΦΗ ΣΥΓΧΡΗΜΑΤΟΔΟΤΟΥΜΕΝΩΝ ΔΡΑΣΕΩΝ 

Καταρτίζουμε πρόγραμμα απόκτησης εργασιακής 
εμπειρίας είκοσι χιλιάδων άνεργων, νεοεισερχόμενων στην 
αγορά εργασίας σε θέσεις και ειδικότητες ανάλογες μετατυ- 
πικά τους προσόντα και το γνωστικό τους αντικείμενο. Δικαι¬ 
ούχοι Φορείς Υλοποίησης του Προγράμματος είναι Επιχει¬ 
ρήσεις και Οργανισμοί του ευρύτερου δημόσιου και ιδιωτι¬ 
κού τομέα όπως στη συνέχεια περιγράφονται. 

Ια. Σκοπός του προγράμματος 

Σκοπός του προγράμματος είναι διπλωματούχοι των ΙΕΚ 
και πτυχιούχοι των σχολικών μονάδων ΤΕΛ, ΕΠΛ,ΤΕΣ, ΜΑ¬ 
ΘΗΤΕΙΑΣ και κάτοχοι ισοτίμων τίτλων: 

-Να αποκτήσουν εργασιακή εμπειρία. 

-Να προσαρμόσουν τα επαγγελματικά τους προσόντα στις 
εξελίξεις και τις ανάγκες της αγοράς εργασίας. 

1β. Διάρκεια προγράμματος 

Η διάρκεια του προγράμματος είναι ένδεκα (11) μήνες εκ 
των οποίων ένας (1) μήνας μπορεί να αφορά θεωρητική και 
πρακτική ενημέρωση - εξοικείωση με το εργασιακό περιβάλ¬ 
λον και οι υπόλοιποι μήνες αφορούν την τοποθέτηση σε θέ¬ 
σεις για απόκτηση εργασιακής εμπειρίας στο γνωστικό τους 
αντικείμενο. 

Η ημερήσια διάρκεια του προγράμματος ορίζεται ότι δεν 
θα υπερβαίνει τις 8 ώρες ημερησίως επί πενθήμερη εβδομα¬ 
διαία εργασία ή τις 7 ώρες επί εξαήμερη εβδομαδιαία εργα¬ 
σία, και θα παρέχεται το αργότερο μέχρι τις 10 μ. μ. 

1γ. Προϋπολογισμός 

Το συνολικό κόστος ανέρχεται σε 32 δις δραχμές περίπου 
για την διετία 2000 - 2001. 

1δ. Δικαιούχοι φορείς υλοποίησης και ασκούμενοι 

-Δικαιούχοι φορείς υλοποίησης 

Φορείς υλοποίησης του προγράμματος είναι όλες οι επι¬ 
χειρήσεις του Ιδιωτικού και του ευρύτερου Δημόσιου Τομέα 
της Οικονομίας, τα Ν.Π.Ι.Δ., τα Ν.Π.Δ.Δ. (εκτός Υπουργεί¬ 
ων), οι Επιχειρήσεις Οργανισμών Τοπικής Αυτοδιοίκησης, οι 
Συνεταιρισμοί κ.λπ. 

-Δικαιούχοι ασκούμενοι 

Άνεργοι νέοι ηλικίας μέχρι 29 ετών διπλωματούχοι των ΙΕΚ 
και πτυχιούχοι των σχολικών μονάδων ΤΕΛ, ΕΠΛ,ΤΕΣ, ΜΑ¬ 
ΘΗΤΕΙΑΣ και κάτοχοι ισοτίμων τίτλων. Οι λεπτομέρειες ορί¬ 
ζονται στα άρθρα 2 και 4 αντίστοιχα της παρούσας. 

1ε. Υπεύθυνος φορέας 

Υπεύθυνος φορέας για την Υλοποίηση, Διαχείριση, Παρα¬ 
κολούθηση, Αξιολόγηση, Έλεγχο και Χρηματοδότηση του 
προγράμματος ορίζεται ο Ο.Α.Ε.Δ. 

Άρθρο 2 

ΔΙΚΑΙΟΥΧΟΙ ΦΟΡΕΙΣ ΥΛΟΠΟΙΗΣΗΣ 
ΤΟΥ ΠΡΟΓΡΑΜΜΑΤΟΣ 

Δικαιούχοι φορείς υλοποίησης του προγράμματος είναι ό¬ 
λες οι επιχειρήσεις και οργανισμοί του Ιδιωτικού και του ευ¬ 
ρύτερου Δημόσιου Τομέα της Οικονομίας, τα Ν.Π.Ι.Δ., τα 
Ν.Π.Δ.Δ. (εκτός Υπουργείων), οι Επιχειρήσεις Οργανισμών 
Τοπικής Αυτοδιοίκησης, οι Συνεταιρισμοί κ.λ.π. 

Δεν μπορούν να είναι φορείς του προγράμματος οι εξής 
κατηγορίες: 

α. Υπουργεία. 

β. Η Ε.Π.Α.Ε., οι Π.Α.Ε., τα αθλητικά σωματεία, οι πολιτικές 
οργανώσεις, τα κόμματα, οι Μητροπόλεις, τα Μοναστήρια, 
τα θρησκευτικά ιδρύματα, τα γραφεία τελετών, τα νυχτερινά 
κέντρα, πιάνο μπαρ, καφενεία, αναψυκτήρια, δισκοθήκες, 
λέσχες, πρακτορεία και επιχειρήσεις τυχερών παιχνιδιών, ε¬ 
πιχειρήσεις που έχουν σχέση με ψυχαγωγικά ή ηλεκτρονικά 
παιχνίδια, τα λούνα-παρκ, τα βιντεοκλάμπ, τα φροντιστήρια. 
Επίσης εκπαιδευτικά ιδρύματα για τις ειδικότητες του εκπαι¬ 
δευτικού προσωπικού. 

γ. Στις αεροπορικές επιχειρήσεις μπορεί να ασκηθεί σε α¬ 
νάλογες ειδικότητες, μόνο διοικητικό και τεχνικό προσωπικό 
που εδρεύει στην Ελλάδα. 

δ. Οι συνεταιρισμοί για τα μέλη τους. 

Οι ιδιωτικές επιχειρήσεις πρέπει να έχουν αποτελέσματα ε¬ 
νός, τουλάχιστον, οικονομικού έτους, (εκτός εάν προέρχο¬ 
νται από μετατροπές ή αλλαγή του νομικού τους καθεστώ¬ 
τος) και να λειτουργούν κανονικά. Κατά την ενδεκάμηνη 
διάρκεια του προγράμματος δεν πρέπει να γίνει από την επι¬ 
χείρηση μείωση μόνιμου προσωπικού αντίστοιχης ειδικότη¬ 
τας που έχει διατεθεί από το πρόγραμμα, άλλως θα διακό¬ 
πτεται η επιδότηση της συγκεκριμένης θέσης και ο ασκούμε¬ 
νος θα μετακινείται (εφόσον υπάρχει θέση) σε άλλη 
επιχείρηση για την ολοκλήρωση της άσκησης. 

Αν ο ασκούμενος αποχωρήσει οικειοθελώς από την επιχεί¬ 
ρηση και πάντως μέχρι την συμπλήρωση των δύο (2) πρώτων 
μηνών του προγράμματος, τότε αντικαθίσταται από άλλον. 

Σε περίπτωση που η επιχείρηση, επιθυμεί την αντικατάστα¬ 
ση του ασκούμενου τότε υποβάλλει αιτιολογημένο αίτημα 
προς τον Ο.Α.Ε.Δ., και εφόσον γίνει δεκτό, αντικαθίσταται ο 
ασκούμενος (πάντα μέσα στο διάστημα των δύο (2) πρώτων 
μηνών) και ο ίδιος μετακινείται (εφόσον υπάρχει θέση) σε άλ¬ 
λη επιχείρηση για την ολοκλήρωση της άσκησης. Μετά το πέ¬ 
ρας των δύο (2) πρώτων μηνών του προγράμματος οποιαδή¬ 
ποτε διακοπή συνεπάγεται την αυτόματη διακοπή του προ¬ 
γράμματος (γιατη συγκεκριμένη θέση). 

Εάν η επιχείρηση υποχρεωθεί να διακόψει την λειτουργία 
της (για οικονομικούς ή ανωτέρας βίας λόγους) κατά τη διάρ¬ 
κεια του προγράμματος οφείλει να ενημερώσει έγκαιρα τον 
Ο.Α.Ε.Δ. ώστε ο ασκούμενος να μετακινηθεί σε άλλη από τις 
επιλεχθείσες επιχειρήσεις (και εφόσον υπάρχει αντίστοιχη 
θέση) ώστε να ολοκληρώσει το πρόγραμμα. 

Όλες οι παραπάνω διακοπές, αντικαταστάσεις, μετακινή¬ 
σεις πέραντου πρώτου διμήνου γίνονται με εισήγηση της αρ¬ 
μόδιας Δ/νσης και μετά από έγκριση του Διοικητή του 
Ο.Α.Ε.Δ. 

Άρθρο 3 

ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΦΟΡΕΩΝ 
ΥΛΟΠΟΙΗΣΗΣ - 

ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΕΩΝ / ΕΠΙΛΟΓΗ 

3α. Απαιτούμενα δικαιολογητικά 

Οι ενδιαφερόμενοι φορείς υποβάλλουν αίτηση υλοποίη¬ 
σης του προγράμματος στην τεχνική γραμματεία του προ¬ 
γράμματος, εντός προθεσμίας που θα καθορισθεί με σχετική 
προκήρυξη του Ο.Α.Ε.Δ. 

Τα δικαιολογητικά που θα υποβληθούν από τις επιχειρή¬ 
σεις είναι τα εξής: 

-Έντυπη αίτηση (βάσει υποδείγματος). 

-Ασφαλιστική & φορολογική ενημερότητα. 


3β. Διαδικασία και κριτήρια αξιολόγησης και επιλογής των 
φορέων υλοποίησης 

Η αξιολόγηση των φορέων υλοποίησης θα γίνει σε δύο (2) 
φάσεις: 

-Α' Φάση: Έλεγχος πληρότητας της αίτησης. 

Ο έλεγχος της πληρότητας του φακέλου θα γίνει από υ¬ 
παλλήλους τεχνικής γραμματείας η οποία θα λειτουργεί υπό 
την εποπτεία της Δ/νσης απασχόλησης του ΟΑΕΔ και θα συ¬ 
μπληρώνεται το έντυπο πληρότητας. Στην περίπτωση που 
παρουσιάζεται μη πληρότητα της αίτησης αυτή δεν θα προ¬ 
ωθείται στη Β' φάση αξιολόγησης. 

-Β' φάση: Κριτήρια κατάταξης. 

Η κατάταξη των επιχειρήσεων θα γίνει από την Επιτροπή α¬ 
ποτελεσμάτων η οποία θα ορισθεί με απόφαση του Διοικητή 
του Ο.Α.Ε.Δ και θα αποτελείται από: 

-Από έναν υπάλληλο του Ο.Α.Ε.Δ. ως Πρόεδρο, με τον α¬ 
ναπληρωτή του και μέλη: 

- Εναν υπάλληλο του Ο.Α.Ε.Δ., με τον αναπληρωτή του 

- Εναν υπάλληλο του Υπουργείου Εργασίας και Κοινωνικών 
Ασφαλίσεων, με τον αναπληρωτή του. 

Η αξιολόγηση θα γίνει βάσει των παρακάτω ενοτήτων κρι¬ 
τηρίων: 

α. Αξιολόγηση του φορέα υλοποίησης - Δυνατότητα Υλο¬ 
ποίησης (0-20 μόρια) 

Εδώ λαμβάνονται υπόψη: 

-Η σταθερότητα απασχόλησης στον φορέα την τελευταία 
διετία, ως εξής: (0-20 μόρια) 

-Μείωση προσωπικού (0 μόρια) 

-Σταθερός αριθμός εργαζομένων (10 μόρια) 

-Νέες επιχειρήσεις (με ένα χρόνο λειτουργία) (15 μόρια) 
-Αύξηση της απασχόλησης (20 μόρια), 
β. Αξιολόγηση της Ενέργειας - Τρόπος υλοποίησης (0-20 
μόρια) 

Εδώ λαμβάνονται υπόψη: 

-Ύπαρξη ειδικευμένου προσωπικού στις ειδικότητες που 
ζητά (0-20 μόρια) 

γ. Συγκριτική αξιολόγηση: (0-20 μόρια) 

Η κρίση της επιτροπής εκφράζεται βάσει της συγκριτικής 
αξιολόγησης με τις άλλες προτάσεις που υποβλήθηκαν στον 
ίδιο Νομό και αφορούν τις ίδιες προσφερόμενες ειδικότητες, 
λαμβάνοντας υπόψη και την χωροταξική τους κατανομή στον 
ίδιο το Νομό, καθώς και τους διαθέσιμους πόρους. 

Η επιτροπή: 

-Κατανέμειτις θέσεις άσκησης κατά Νομό, λαμβάνοντας υ¬ 
πόψη τις προσφερόμενες θέσεις από τους φορείς υλοποίη¬ 
σης, τον απόλυτο αριθμό των ανέργων ανά Νομό, και τις ιδι¬ 
αίτερες ανάγκες και ιδιαιτερότητες του Νομού. 

-Διαμορφώνει πρόταση για τους φορείς που τελικά θα συμ- 
μετάσχουν στο πρόγραμμα. 

Άρθρο 4 

ΕΠΩΦΕΛΟΥΜΕΝΟΙ ΑΣΚΟΥΜΕΝΟΙ 

Επωφελούμενοι του προγράμματος είναι είκοσι χιλιάδες 
20.000 νέοι - νέες άνεργοι/ες. ηλικίας μέχρι 29 ετών. 

Οι παραπάνω επωφελούμενοι θα πρέπει να είναι άνεργοι, 
επιδοτούμενοι ή μη (εγγεγραμμένοι στα μητρώα ανέργων 
του Ο.Α.Ε.Δ.). και να μην έχουν απασχοληθεί στην ειδικότητα 
τους πλέον του έτους. 

Οι αιτούμενοι θα πρέπει να έχουν την Ελληνική υπηκοότητα 
ή την υπηκοότητα κράτους μέλους της Ευρωπαϊκής Ένωσης 
ή να είναι Έλληνες ομογενείς που διαμένουν νόμιμα στην Ελ¬ 
λάδα, ή να εμπίπτουν στο άρθρο 11 του ΚΑΝ/Ε.Ο.Κ./1612/68. 

Άρθρο 5 

ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΥΠΟΨΗΦΙΩΝ ΑΣΚΟΥ¬ 
ΜΕΝΩΝ 

ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΕΩΝ / ΕΠΙΛΟΓΗ 
5α. Απαιτούμενα δικαιολογητικά 

Τα δικαιολογητικά που απαιτούνται να υποβληθούν από 
τους υποψήφιους ασκούμενους είναι τα εξής: 

1. Έντυπη αίτηση (βάσει υποδείγματος). 

2. Τίτλοι σπουδών: 

-Επικυρωμένο φωτοαντίγραφο του τίτλου σπουδών με τε¬ 
λική βαθμολογία 

3. Υπεύθυνη δήλωση του Ν. 1599/86 ότι όλα τα στοιχεία τα 
οποία καταθέτει στην αίτηση είναι αληθή (σε αντίθετη περί¬ 
πτωση ακυρώνεται αυτόματα η συμμετοχή του στο πρό¬ 
γραμμα). 

4. Φωτοαντίγραφο του Δελτίου Ανεργίας του υποψηφίου, 
ή βεβαίωση επιδότησης ανεργίας 

5. Επικυρωμένο φωτοαντίγραφο του Δελτίου Αστυνομικής 
Ταυτότητας ή διαβατηρίου 

6. Βεβαιώσεις παρακολούθησης προγραμμάτων επαγγελ¬ 
ματικής κατάρτισης σχετικά με το αντικείμενο του βασικού 
πτυχίου και που έχουν υλοποιηθεί μετά την απόκτηση των 
βασικών τίτλων σπουδών καθώς επίσης και σεμινάρια χειρι¬ 
σμού Η/Υ. Επικυρωμένα φωτοαντίγραφα από αναγνωρισμέ¬ 
να διπλώματα γνώσης ξένων γλωσσών. 

5β. Υποβολή αιτήσεων 

Η υποβολή των αιτήσεων θα γίνει εντός της προθεσμίας 
που θα καθορισθεί με σχετική προκήρυξη του Ο.Α.Ε.Δ., στην 
Τεχνική Γραμματεία των προγραμμάτων 5ΤΑΘΕ. 

Κάθε υποψήφιος μπορεί να κάνει μόνο μία αίτηση και για έ¬ 
να μόνο Νομό. 

5γ. Διαδικασία και κριτήρια αξιολόγησης και επιλογής υπο¬ 
ψηφίων 

Η αξιολόγηση των αιτήσεων των υποψηφίων και της επι¬ 
λογής τους θα γίνει σε δύο (2) φάσεις: 

-Α' Φάση έλεγχος πληρότητας της αίτησης 
Ο έλεγχος πληρότητας των αιτήσεων θα γίνεται από υ¬ 
παλλήλους της Τεχνικής Γραμματείας του άρθρου 3 της πα¬ 
ρούσας και θα συμπληρώνεται το έντυπο πληρότητας. Στην 
περίπτωση που παρουσιάζεται μη πληρότητα της αίτησης 
αυτή δεν θα προωθείται στη Β’ φάση αξιολόγησης. Κάθε αί¬ 
τηση βαθμολογείται με βάση τα παρακάτω κριτήρια: 

Β' Φάση αξιολόγηση βασικών κριτηρίων 
α) Ανεργία 

-Από 1 έως 6 μήνες ανεργίας: 10 μόρια. 

-Από 6 μήνες ανεργίας και άνω: 20 μόρια. 

-Επιδοτούμενος άνεργος 30 μόρια 
(Μέγιστος βαθμός 30 μόρια), 
β) Πρόσθετες γνώσεις 

-Πρόγραμμα κατάρτισης στην ειδικότητα του τίτλου σπου¬ 
δών: 10 μόρια. 

(Μέγιστος βαθμός 10 μόρια). 

-Γ Φάση Αξιολόγησης: Κοινωνικά και άλλα κριτήρια. 

Η Επιτροπή αποτελεσμάτων τέλος, αξιολογεί τις απαντή¬ 
σεις των υποψηφίων σε μία σειρά ερωτήσεων (οικογενειακή 
κατάσταση, ΑΜΕΑ, πολυτεκνία, οικονομική κατάσταση, άλ¬ 
λες δραστηριότητες) που εμπεριέχονται στην έντυπη αίτηση 
(μέγιστος βαθμός 30 μόρια). 

Ο τελικός βαθμός κάθε υποψηφίου προκύπτει από το ά¬ 
θροισμα της βαθμολογίας της Β' και Γ φάσης. 

-Τελική επιλογή των υποψηφίων 

Η Επιτροπή αποτελεσμάτων του Προγράμματος, αφού λά¬ 
βει υπόψη τη βαθμολογία της Β' και Γ φάσης, τις διαθέσιμες 
πιστώσεις, τις διαθέσιμες θέσεις απόκτησης πρακτικής ε¬ 
μπειρίας, την συγκριτική αξιολόγηση με άλλες προτάσεις 
που υποβλήθηκαν στον ίδιο Νομό και αφορούν τις ίδιες ειδι¬ 
κότητες και τα επιπρόσθετα προσόντα που ζητάει η επιχεί¬ 
ρηση, καταρτίζει πίνακες επιτυχόντων υποψηφίων. 

Η προτεραιότητα των ίσων ευκαιριών θα ληφθεί υπόψη. 

Άρθρο 6 

ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΕΩΝ 
6α. Προκήρυξη 

Θα γίνουν δύο (2) προκηρύξεις: 

Μια προκήρυξη που θα απευθύνεται στις επιχειρήσεις και 
μια προκήρυξη που θα απευθύνεται στους άνεργους. 

6β. Σύζευξη των φορέων υλοποίησης και των ανέργων υ¬ 
ποψηφίων 


Με δεδομένους τους πίνακες κατάταξης των επιχειρήσεων 
και των ανέργων η επιτροπή του άρθρου 3 θα προβεί σε σύ¬ 
ζευξη των προσφερόμενων θέσεων από τις επιχειρήσεις με 
τους επιτυχόντες υποψηφίους άνεργους. 

Η επιτροπή αποτελεσμάτων εισηγείται στο Διοικητή του 
Ο.Α.Ε.Δ. ο οποίος και αποφασίζει. 

Άρθρο 7 

ΔΙΑΔΙΚΑΣΙΑ ΕΓΚΡΙΣΗΣ ΠΡΟΓΡΑΜΜΑΤΟΣ 
7α. Εγκρίσεις 

Τα αποτελέσματα της επιλογής των υποψηφίων καθώς και 
των επιχειρήσεων ανακοινώνονται από τα τοπικά γραφεία 
του Ο.Α.Ε.Δ, από την τεχνική γραμματεία και δημοσιεύονται 
στον Τύπο. 

Οι επιλεγέντες υποψήφιοι, εντός δέκα (10) εργάσιμων ημε¬ 
ρών από την κοινοποίηση των αποτελεσμάτων, οφείλουν να 
επικοινωνήσουν με την τεχνική γραμματεία και να παρουσια¬ 
στούν στους φορείς που επελέγησαν. Σε περίπτωση μη απο¬ 
δοχής της θέσης, καλείται ο επιλαχών. 

Οι επιχειρήσεις που τελικώς θα επιλεγούν, θα ειδοποιη¬ 
θούν από τον Ο.Α.Ε.Δ., και θα λάβουν όλες τις οδηγίες και α¬ 
ντίστοιχο υλικό για την υλοποίηση του προγράμματος. 

7β. Τριμερής σύμβαση 

Μετά την έγκριση του προγράμματος καλούνται οι φορείς 
και οι ασκούμενοι να υπογράψουν από κοινού σύμβαση συ¬ 
νεργασίας για την υλοποίηση του προγράμματος με τον 
Ο.Α.Ε.Δ., αρχικό σχέδιο της οποίας έχει εγκριθεί από το Δ.Σ. 
του Οργανισμού. Αυτή, μεταξύ άλλων, θα περιλαμβάνει: 
-Νομοθετικό πλαίσιο. 

-Πλήρη στοιχεία του ασκούμενου. 

-Ακριβή διάρκεια της περιόδου εξάσκησης. 

-Αναφορά σε τυχόν ύπαρξη εσωτερικού κανονισμού εργα¬ 
σίας καθώς και του ωραρίου εργασίας. 

-Περιγραφή θέσης που θα καλύψει ο ασκούμενος. 
-Πρόβλεψη συμπλήρωσης εξαμηνιαίας έκθεσης προόδου 
από τον εργοδότη και τον ασκούμενο με βάση τυποποιημένο 
εντύπου άρθρου 8 (το έντυπο δίδεται από την τεχνική γραμ¬ 
ματεία). 

-Πρόβλεψη συμπλήρωσης εκθέσεων αξιολόγησης από τον 
ασκούμενο και το φορέα υλοποίησης (μετά το πέρας της 
σύμβασης). 

-Δέσμευση εκ μέρους του φορέα υλοποίησης, να αποστεί- 
λει εμπιστευτικά συστατική επιστολή στον επόμενο εργοδό¬ 
τη, εάν του ζητηθεί. 

-Τους όρους διακοπής του προγράμματος. 

7γ. Άλλα δικαιολογητικά 

-Κατά την έναρξη του προγράμματος: 

Επίσης, οι φορείς υλοποίησης, μαζί με το συμφωνητικό 
συνεργασίας, υποχρεούνται να υποβάλλουν στον Ο.Α.Ε.Δ. έ¬ 
ντυπο βεβαίωσης - δήλωσης με τα εξής στοιχεία: 

-Το ονοματεπώνυμο του υπεύθυνου του προγράμματος 
(Διεύθυνση, τηλέφωνο, ίαχ, αριθμό ταυτότητας, δείγμα υπο¬ 
γραφής). Ημερομηνία έναρξης υλοποίησης του προγράμμα¬ 
τος και τόπο υλοποίησης του προγράμματος. 

-Υπεύθυνη δήλωση του Ν. 1599/86 ότι: 

-έχει λάβει γνώση των όρων του προγράμματος 
-δεν θα κάνει μείωση του μόνιμου προσωπικού ειδικότητας 
που έχει διατεθεί για το πρόγραμμα (εκτός περιπτώσεων α- 
νωτέρας βίας. 

-Κατά την υλοποίηση του προγράμματος: 
α. Οι φορείς υποβάλλουν στον Ο.Α.Ε.Δ. τα εξής δικαιολο- 
γητικά: 

-Κάθε μήνα, κατάσταση των ασκουμένων με τις ημέρες πα¬ 
ρακολούθησης του προγράμματος. 

-Μία εξαμηνιαία έκθεση σχετικά με την υλοποίηση του προ¬ 
γράμματος και την αξιολόγησή του (το έντυπο δίδεται από 
την τεχνική γραμματεία). 

-Στο τέλος του προγράμματος υποβάλλεται αναλυτική έκ¬ 
θεση η οποία περιλαμβάνει και την αξιολόγηση των α¬ 
σκουμένων (το έντυπο δίδεται από την τεχνική γραμματεία). 
β. Ο ασκούμενος υποβάλλει στον Ο.Α.Ε.Δ. εκθέσεις σχετι- 

κά με την υλοποίηση του προγράμματος (μία κατά τη συ¬ 
μπλήρωση των 6 πρώτων μηνών και μία στο τέλος του προ¬ 
γράμματος). 

Όλα τα παραπάνω έντυπα προς συμπλήρωση θα δοθούν α¬ 
πό την τεχνική γραμματεία στις επιχειρήσεις και τους ασκού¬ 
μενους, με την έναρξη το προγράμματος. 

Άρθρο 8 

ΔΙΑΔΙΚΑΣΙΑ ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΟΥ 

8α. Διαδικασία παρακολούθησης 
Η διαδικασία παρακολούθησης του προγράμματος θα υ¬ 
λοποιείται από τις υπηρεσίες του Ο.Α.Ε.Δ., σε τρία επίπεδα: 
Κεντρικό (Διοίκηση), Περιφερειακό, Τοπικό. 

8β. Συστήματα ελέγχου 

α. Προκειμένου να εξασφαλισθεί η αποτελεσματικότητα 
των ενεργειών του προγράμματος 3ΤΑΘΕ, λαμβάνονται τα 
αναγκαία μέτρα με σκοπό: 

-Την τήρηση των προβλεπομένων από την υπουργική από¬ 
φαση. 

-Την ορθή υλοποίηση των ενεργειών και τη διαπίστωσή του 
εάν αυτές είναι σύμφωνες με τις ισχύουσες ρυθμίσεις. 

-Την πρόληψη ή τη διαπίστωση τυχόν παραβάσεων και την 
υποβολή κυρώσεων. 

-Την ανάκτηση τυχόν καταβληθέντων κεφαλαίων μετά τη 
διαπίστωση της σχετικής παράβασης, 
β. Οι ελεγχόμενοι φορείς υλοποίησης υποχρεούνται: 

-Να παρέχουν κάθε δυνατή βοήθεια και ενημέρωση προς 
τους ελεγκτές υπάλλήλους. 

-Να τηρούν τα αποδεικτικά στοιχεία και έγγραφα που ανα- 
φέρονται στην παρούσα Υπουργική Απόφαση για ένα (1) 
χρόνο μετά τη λήξη του προγράμματος. 

γ. Για την ομαλή πορεία του προγράμματος με σκοπό την 
επίτευξη των στόχων του, ώστε να μην υπάρχουν αποκλί¬ 
σεις, ανά εξάμηνο θα παρακολουθούνται: 

-Οι εγκριθείσες θέσεις 
-Η κάλυψη των θέσεων 
-Η καταβολή των επιχορηγήσεων κ.λπ. 

Γ ια τις ανωτέρω ενέργειες θα συντάσσονται εκθέσεις. 

8γ. Διαδικασία ελέγχου 

-α. Ο έλεγχος του προγράμματος υλοποιείται με εντολή 
της Διοίκησης του Ο.Α.Ε.Δ. και από υπαλλήλους που ορίζει 
αυτή. 

Ο έλεγχος θα πραγματοποιείται από δύο (2) ελεγκτές, 
β. Σκοπός του ελέγχου είναι η εξακρίβωση της ορθής ή μη 
υλοποίησης του προγράμματος. 

γ. Κατά τον έλεγχο για τη διαπίστωση της υλοποίησης του 
προγράμματος θα συντάσσεται έκθεση (το έντυπο δίδεται α¬ 
πό την τεχνική γραμματεία). 

8δ. Σχέδιο εξαμηνιαίων εκθέσεων 
Συμπληρώνονται εμπιστευτικές εκθέσεις, τόσο από το φο¬ 
ρέα υλοποίησης όσο και από τον ασκούμενο στο εξάμηνο και 
στο τέλος του προγράμματος, και υποβάλλονται στον 
Ο.Α.Ε.Δ.. Η συμπλήρωση των εκθέσεων αποτελεί προϋπόθε¬ 
ση για τη συνέχιση του προγράμματος, 
α. Εργοδότης 

1) Σαφής αναφορά παραπτωμάτων / προβλημάτων κατά τη 
συνεργασία. Τήρηση ωραρίου 

2) Τυχόν επιπλέον εργασίες (εκτός προγράμματος). 

3) Αναφορά στη συμβολή του ασκούμενου σε επιμέρους 
έργα ή τη λειτουργία του φορέα υλοποίησης. 

4) Γ ενική εκτίμηση / συμπεράσματα, 
β. Ασκούμενος 

1) Σαφής αναφορά παραπτωμάτων / προβλημάτων κατά 
τη συνεργασία. Θέματα συμπεριφοράς εργοδότη / κλίματος 
εργασίας. 

2) Τυχόν επιπλέον εργασίες (εκτός προγράμματος). 


3) Προτάσεις για βελτίωση / αλλαγή συνεργασίας. 

4) Αναφορά με νέες γνώσεις / δεξιότητες που αποκόμισε ο 
ασκούμενος από τη συνεργασία του. 

5) Γ ενική εκτίμηση / συμπεράσματα. 

Άρθρο 9 
ΑΞΙΟΛΟΓΗΣΗ 

Την αξιολόγηση του προγράμματος μετά την ολοκλήρωση 
του θα την αναλάβει ομάδα εργασίας που θα ορισθεί μετά α¬ 
πό απόφαση του Διοικητή του ΟΑΕΔ η οποία θα ελεγξεί: 

-Την πρόσληψη του ασκούμενου από το φορέα υλοποίη¬ 
σης που του προσέφερε επαγγελματική εμπειρία. 

-Την πρόσληψη από άλλες επιχειρήσεις σε ομοειδείς ή μη 
ομοειδείς θέσεις εργασίας. 

Άρθρο 10 

ΟΡΟΙ ΧΡΗΜΑΤΟΔΟΤΗΣΗΣ 

Ο Ο.Α.Ε.Δ. αναλαμβάνει τη συνολική χρηματοδότηση του 
προγράμματος καταβάλλοντας κάθε μήνα στον 
ασκούμενο αμοιβή η οποία θα υπολογίζεται ως εξής: 22 ερ¬ 
γάσιμες ημέρες το ανώτερο επί 5.000 δραχμές ημερησίως. 
Σε περίπτωση απουσίας δικαιολογημένης ή αδικαιολόγητης 
η αμοιβή θα υπολογίζεται με βάση τις ημέρες εξάσκησης. 
Επίσης ο Ο.Α.Ε.Δ. αναλαμβάνει το κόστος της ασφάλισης 
των ασκουμένων, εφαρμοζομένων των διατάξεων του άρ¬ 
θρου 18 του Ν. 2458/97 ΦΕΚ 15/Α/97. 

Οι ασκούμενοι μετά την παρέλευση εξαμήνου από το τέλος 
του προγράμματος δύνανται να συμπληρώσουν ειδικό έ¬ 
ντυπο με πληροφορίες σχετικές με την εργασιακή τους κα¬ 
τάσταση εκείνη τη χρονική περίοδο, και θα τους καταβάλλε¬ 
ται γι’ αυτό το ποσό των πενήντα χιλιάδων (50.000) δραχμών. 
Οι πληροφορίες αυτές θα χρησιμοποιηθούν για την αξιολό¬ 
γηση του προγράμματος. 

Με εγκύκλιο της Διεύθυνσης Οικονομικού του Ο.Α.Ε.Δ. θα 
καθορισθούν οι όροι, οι προϋποθέσεις και τα δικαιολογητικά 
για την καταβολή των αμοιβών στους ασκούμενους και την α¬ 
σφαλιστική τους κάλυψης. 

Η λογιστική παρακολούθηση θα γίνεται από τη Διεύθυνση 
Οικονομικών Υπηρεσιών του Ο.Α.Ε.Δ. σε μηνιαία βάση. 

Άρθρο 11 

ΚΑΛΥΨΗ ΤΗΣ ΔΑΠΑΝΗΣ 

1. Από τις διατάξεις της παρούσας απόφασης προκαλείται 
δαπάνη ύψους 32 δις δραχμές περίπου εις βάρος του προϋ¬ 
πολογισμού του Ο.Α.Ε.Δ., αναλυτικά κατά έτος ως εξής: 

-Για το έτος 2000:16 δις δραχμές. 

-Για το έτος 2001:16 δις δραχμές. 

2. Για την ανωτέρω δαπάνη θα προβλεφθεί πίστωση στον 
προϋπολογισμό του Ο.Α.Ε.Δ. του έτους 2000 ύψους 16 δις 
δραχμές και του έτους 2001 ύψους 16 δις δραχμές με τα 
στοιχεία «ΚΑΕ 2492Γ2 - Επιχορήγηση Επαγγελματικής Ε¬ 
μπειρίας Νέων Πτυχιούχων». 

Άρθρο 12 

ΙΣΧΥΣ ΤΗΣ ΑΠΟΦΑΣΗΣ 

Λεπτομέρειες εφαρμογής της παρούσας θα καθορισθούν 
με εγκυκλίους του Ο.Α.Ε.Δ. 

Από τις διατάξεις της παρούσας απόφασης δεν προκαλεί- 
ται δαπάνη σε βάρος του Κρατικού Προϋπολογισμού και ως 
εκ τούτου δεν εμπίπτει στις διατάξεις της παρ. 3 του άρθρου 
22 του Ν. 2362/59 «περί δημοσίου λογιστικού». 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 1 Νοεμβρίου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





